钦定古今图书集成/明伦汇编/交谊典/第081卷 > 性理会通 > 《出规》元·结
## 钦定古今图书集成/明伦汇编/交谊典/第081卷 > 性理会通 > 《出规》元·结

元子门人叔将，出游三年，及还，元子问之曰：“尔去我
久矣，何以异乎？”诺曰：“叔将始自山中至长安，见权贵
之盛，心愤然切悔比年于空山穷谷，与夫子甘饥寒，
爱水木而已。不数月，自王公大人卿相近臣之门，无不至者。及一年，有向与欢宴，过之可吊，有始贺拜候，
已闻就诛，岂不裂封，疆土未识，岂无印绶，怀之未暖，
其客得禄位者随死，得金玉者皆孥，参游宴者或刑
或免。叔将之身，如犬逃者五六，似鼠藏者八九。当其
时，环望天地，如置在杯斗之中。”元子闻之，叹曰：“叔将，
汝何思而为乎？汝若思为社稷之臣，则非正直不进，
非忠谠不言，虽手足斧钺，口能出声，犹极忠言，与气
偕绝。汝若思为禄位之臣，犹当避赫”赫之路，晦显显
之机，如下厩粟马齿食而已。汝忽然望权势而往，自
致身于刑祸之方，得筋骨载肉而归，幸也大矣。二三
子以“《叔将》为戒乎？”